پوتین د روسیي هوايي ځواک ته د تیارسۍ امر کړی – ياران.کام\nپوتین د روسیي هوايي ځواک ته د تیارسۍ امر کړی\nد روسیي ولسمشر ولادیمرپوتین د روسيي هوايي ځواک ته د جکړې لپاره د تابیا نیولو امر کړی.\nد روسيي دفاع وزیر سرګي شویګو ویلي، چې د ولسمشر پوتین په امر دفاعي ځواک خپلې چورلکې او وسلې چیک او ازمايي او جګړې ته تیاری نیسي.\nد نوموړي په وینا د ولسمشر په دې امر کې د جکړې ټول دفاعي او پوځي سیستمونه چیک او ازمایل کیږي، څو وګوري، چې څومره جګړې ته تیار دي. د شویګو په وینا چې د سیستمونه چټک سمبالښت او د جکړې لپاره تیاری په سرعت سره روان دی.\nد روسيې ځینو چارواکو ویلي، چې دا تیاری لا له وړاندې پیل شوي دي.\nدفاع وزیر وړاندې وايي، چې د جکړې پر وخت د خبرداري سیستمونه، هوايي دفاعي ځواک، هوايي ډلبندي، او د هوايي بریدونو په شاه تمبولو سیستمونه تر جدي مراقبت او اروزنې لاندې دي.\nروسیه په داسې حال کې خپل هوايي ځواک ته جکړې ته د تابیا نیولو امر کړی، چې ددغه هیواد او نړیوالو قوتونو ترمینځ اړیکې د ترنګلتیا حالت ته روانې دي.\nد امریکا ولسمشر ډونالډ ټرمپ د روسیې پوځي کمپاین غندلی؛ خو ټرمپ خپله هم پوتین سره د نژدې اړیکو لرلو له امله تر سختو انتقادونو لاندې دی.\nروسیه خپله د ناټو د یو شمیر غړو هیوادونو سره جدي مشکل لري.\nروسيې د شوري اتحاد له ړنګیدو وروسته تیره میاشت تر ټولو سخت نظامي تمرینات وکړل. د روسيې د پوځي چارواکو په وینا چې روسیه به په ۲۰۱۷ کال کې خپل پوځي تهجیزات – ټانکونه، چورلکې، او وسلې – ډیرې کړي.